**TÁJÉKOZTATÓ A LÍRART ALAPFOKÚ MŰVÉSZETI ISKOLA BELSŐ VISSZAÉLÉS-BEJELENTÉSI RENDSZERÉRŐL ÉS A BEJELENTÉSEKKEL KAPCSOLATOS ELJÁRÁSRÓL**

A belső visszaélés-bejelentési rendszer működtetésére vonatkozó szabályokat a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023.évi XXV. törvény (továbbiakban :Pkbtv.) tartalmazza.

A belső visszaélés-bejelentési rendszer a Pkbtv.5. alcíme szerinti, az integritássérelmi bejelentések kezelésére szolgáló rendszer, amelyben a jogellenes vagy jogellenesnek feltételezett cselekményre vagy mulasztásra illetve egyéb visszaélésre vonatkozó információt lehet bejelenteni a Líra Zeneiskola Alapfokú Művészeti Iskola részére. Integritássérelmi bejelentésnek kell tekinteni minden, az integritássérelmi eseményre vonatkozóan a Pkbtv.20.§(2) és (3) bekezdésében meghatározott személyi kör által tett bejelentést, ezáltal a belső visszaélés-bejelentési rendszerbe bejelentést tehet:

-a Líra Zeneiskola Alapfokú Művészeti Iskola által foglalkoztatott

- az a foglalkoztatott, akinek a Líra Zeneiskola Alapfokú Művészeti Iskolánál fennálló foglalkoztatásra irányuló jogviszonya megszűnt

- a Líra Zeneiskola Alapfokú Művészeti Iskolával foglalkoztatásra irányuló jogviszonyt létesíteni kívánó olyan személy, aki esetében e jogviszony létesítésére vonatkozó eljárás megkezdődött

- az egyéni vállalkozó, az egyéni cég, ha a Líra Zeneiskola Alapfokú Művészeti Iskolával szerződéses kapcsolatban áll

- a Líra Zeneiskola Alapfokú Művészeti Iskolával szerződéses kapcsolat létesítésére vonatkozó eljárást megkezdett, szerződéses kapcsolatban álló vagy szerződéses kapcsolatban állt vállalkozó, alvállalkozó, beszállító, illetve megbízott felügyelete és irányítása alatt álló személy,

-a Líra Zeneiskola Alapfokú Művészeti Iskolával tevékenységet végző gyakornok és önkéntes,

-a Líra Zeneiskola Alapfokú Művészeti Iskolával a d) vagy f) pont szerinti jogviszonyt vagy szerződéses kapcsolatot létesíteni kívánó olyan személy, aki esetében e jogviszony vagy szerződéses kapcsolat létesítésére vonatkozó eljárás megkezdődött és

- az a személy, akinek a d) vagy f) pont szerinti jogviszonya vagy szerződéses kapcsolata a Líra Zeneiskola Alapfokú Művészeti Iskolával megszűnt.

**A bejelentés megtételének helye, formája, kötelező tartalma**

A Líra Zeneiskola Alapfokú Művészeti Iskolában az integritás tanácsadó működteti a belső visszaélés-bejelentési rendszert, akinél a bejelentést elsősorban írásban lehet megtenni az integritas@zenevar.hu elektronikus levelezési címen keresztül. Bejelentést szóban is meg lehet tenni az integritás tanácsadónál, aki erről jegyzőkönyvet készít, amelyet a bejelentőnek-annak ellenőrzésére, helyesbítésére, aláírással történő elfogadására vonatkozó lehetőség biztosítása mellett- másodpéldányban átad.

**Az integritássérelmi bejelentésnek tartalmaznia kell:**

1. a vélelmezett vagy észlelt integritássérelmi esemény leírását, észlelésének időpontját
2. az eseménnyel esetlegesen érintett személy nevét, valamint
3. a Pkbtv.20.§(2) és (3) bekezdése szerinti bejelentői minőség megjelölését.

A b) pontban foglaltaktól eltérően a bejelentést névtelenül is lehet tenni, de ebben az esetben a bejelentés érdemi vizsgálatához szükséges adatok vagy ezek beszerezhetőségének hiánya miatt a névtelen bejelentés vizsgálata mellőzhető lehet.

A bejelentésben célszerű minden olyan adatot, tényt, információt feltüntetni, amely az érdemi vizsgálat lefolytatását elősegítheti , illetve érdemes megjelölni azon személyeket is, akitől releváns információ kérhető a bejelentésben szereplő esettel kapcsolatban.

Felhívjuk a figyelmet, hogy bejelentést csak a Pkbtv. 20.§(2) és (3) bekezdése szerinti személyi kör tehet, az egyéb személyektől vagy szervezetektől érkező bejelentés vizsgálata mellőzhető. A bejelentés kivizsgálása mellőzhető továbbá akkor is, ha tartalmában azonos egy korábban vizsgált, ugyanazon bejelentőtől származó integritássérelmi bejelentéssel, illetve a közérdek vagy nyomós magánérdek sérelme a bejelentésben érintett természetes személy, illetve jogi személy jogainak a bejelentés kivizsgálásából eredő korlátozásával nem állna arányban.

**A bejelentés kivizsgálása**

Az integritás tanácsadó a bejelentés kézhezvételétől számított hét napon belül a bejelentés megtételéről visszaigazolást küld a bejelentőnek és egyben tájékoztatja az eljárási és adatkezelési szabályokról. A vizsgálat során az integritás tanácsadó kapcsolatot tart a bejelentővel, amelynek keretében a bejelentés kiegészítésére, pontosítására, a tényállás tisztázására, valamint további információk rendelkezésre bocsátására hívhatja fel.

A bejelentés kivizsgálására legfeljebb a bejelentés beérkezésétől számított 30 napon belül sor kell kerüljön, amely határidő különösen indokolt esetben meghosszabbításra kerülhet- a bejelentő egyidejű tájékoztatása mellett – azonban a vizsgálati határidő nem haladhatja meg a három hónapot.

Az integritás tanácsadó az érintett önálló szervezeti egység bevonásával értékeli az integritássérelmi bejelentésben bejelentett integritássérelmi esemény helytállóságát, valamint a kockázatot és magas hatású kockázat észlelése esetén haladéktalanul javaslatot tesz az elnöknek a kockázatkezelés módjára vonatkozóan valamint meghozza azokat az intézkedéseket amelyek alkalmasak a visszaélés orvoslására.

Az integritás tanácsadó az integritássérelmi bejelentés vizsgálata során a vizsgálat lezárásáig vagy a vizsgálat eredményeként történő intézkedés kezdeményezéséig a bejelentés tartalmára és a bejelentésben érintett személyre vonatkozó információkat - a bejelentésben érintett személy tájékoztatásán túl- más szervezeti egységgel vagy munkatárssal csak a vizsgálat lefolytatásához szükséges mértékben osztja meg. A bejelentésben érintett munkatárs a tájékoztatását követően a bejelentés tartalmát és a bejelentésben érintett, tudomására jutott személyek körét az eljárás lezárásáig köteles bizalmasan kezelni, azokat csak a személyének tisztázásához ill. a védekezéshez szükséges mértékben oszthatja meg harmadik személlyel.

Ha az integritássérelmi bejelentésben foglaltak értékelése nyomán az integritás tanácsadó megállapítja, hogy a bejelentésben foglaltak nyomán más, különösen büntető szabálysértési valamint az etikai és a fegyelmi eljárás különös szabályait tartalmazó normatív utasítás szerinti eljárás lefolytatásának szükségessége merülhet fel, ennek észlelése esetén haladéktalanul javaslatot tesz az elnöknek a szükséges eljárás kezdeményezésére vonatkozóan.

**Adatkezelés**

A Líra Zeneiskola Alapfokú Művészeti Iskola visszaélés-bejelentési rendszerével kapcsolatos adatkezelési tájékoztató az Iskola honlapján olvasható.

**Tájékoztató a vizsgálat eredményéről**

Az integritás tanácsadó az érintett munkatársat és az integritássérelmi bejelentést tevő személyt haladéktalanul írásban tájékoztatja az integritássérelmi bejelentés kivizsgálásának eredményéről ennek keretében

* az általa kezdeményezett eljárásról egyéb intézkedésről vagy
* az eljárás vagy intézkedés kezdeményezésének mellőzéséről és annak indokáról valamint
* az integritássérelmi bejelentés nyomán tett esetleges munkáltatói intézkedéséről

**Záradék:**

Jelen tájékoztató a 2023.XXV. törvényben foglalt kötelezettség teljesítése céljából készült és nem helyettesíti a vonatkozó jogszabályi rendelkezések ismeretét. Kérjük, hogy bejelentésének megtétele előtt tájékozódjon a részletes szabályokról. A jogszabályok ingyenesen elérhetőek a Nemzeti Jogszabálytárban (https://nlt.hu).